KYK: Matrieks ‘moes mooi lees’ in lewenswetenskap-vraestel | Netwerk24
Deur Arisa Janse Van Rensburg 08 November 2019 16:54
Vir die matrikulante van die Hoërskool Oosterlig in Boksburg aan die Oos-Rand was daar ’n paar moeilike vrae in Vrydag se eerste lewenswetenskapvraestel.
Rushada Schutte (18) van die Hoërskool Oosterlig in Boksburg het Vrydag die eerste lewenswetenskapvraestel voltooi. Foto: Arisa Janse van Rensburg
Yuanese Botha (18) van die Hoërskool Oosterlig in Boksburg aan die Oos-Rand. Foto: Arisa Janse van Rensburg
Anzél Steyn (18) van die Hoërskool Oosterlig in Boksburg. Foto: Arisa Janse van Rensburg
Llewelyn Marais (18) van die Hoërskool Oosterlig in Boksburg nadat hy Vrydag se eerste eindeksamenvraestel in lewenswetenskap voltooi het. Foto: Arisa Janse van Rensburg
Rochelle van den Berg het Vrydag lewenswetenskap se eerste vraestel geskryf. Foto: Arisa Janse van Rensburg
“Dit was ’n goeie vraestel. Vraag een, twee en drie was maklik, maar daar was ’n vraag oor die oog wat vir my ’n bietjie moeilik was,” sê Rushada Schutte (18).
Yuanese Botha (18) sê dié vraestel was moeiliker as die rekordeksamen.
“Vraag twee se menstruele siklus, waarin hulle ’n grafiek gegee het oor ’n voorbehoedpil, het my ’n bietjie gegooi,” sê sy.
Sy voeg by dat die sketse wel vir haar maklik was.
Vir Anzél Steyn was die vraestel ook moeiliker as die rekordeksamen.
“Vraag een was heel billik, maar ek sou sê van vraag twee af het dit moeiliker geword.”
Anzél Steyn, Yuanese Botha, Llewelyn Marais, Rushada Schutte en Rochelle van den Berg voel baie tuis in die lewenswetenskapklas by die Hoërskool Oosterlig in Boksburg. Hulle het Vrydag hul eerste eindeksamenvraestel in dié vak geskryf. Foto: Arisa Janse van Rensburg
Anzél Steyn, Yuanese Botha, Llewelyn Marais, Rushada Schutte en Rochelle van den Berg gesels oor wat hulle in die lewenswetenskapklas by die Hoërskool Oosterlig geleer het. Hulle het Vrydag hul eerste eindeksamenvraestel in dié vak geskryf. Foto: Arisa Janse van Rensburg
Volgens haar het hulle genoeg tyd gehad om die vraestel te voltooi.
“By sekere vrae, veral die vrae oor die niernefron, moes ’n mens baie mooi lees om seker te maak jy verstaan die vraag,” sê Llewelyn Marais (18).
Hy sê dat die vraestel vir hom billik en makliker as die rekordeksamen was.
Rochelle van den Berg (18) sê dat sy baie op haar senuwees was voor die vraestel.
“Ek het getwyfel in alles wat ek skryf en dit het my ’n bietjie lank gevat om die vraestel te beantwoord,” sê sy. Dit was vir haar steeds makliker as die rekordeksamen.
Die tweede lewenswetenskapvraestel word Maandag geskryf.
Meer oor: Hoërskool Oosterlig | Lewenswetenskap-Vraestel | Rushada Schutte | Rochelle Van Den Berg | Llewelyn Marais | Anzél Steyn | Boksburg | Matriekeksamen2019 | Matriekeksamen | Matriek
Besigheidstudies: Langvrae effens moeilik weens tyd
‘Besigheidstudie was ’n maklike vraestel’
KYK: Matrieks skrik nie vir besigheidstudies